حکایه/Hikoya
قؤش تیره ک
Qo'shterak
ادامه مطلب...
استاذ
ادامه مطلب...
لاتین یازوویگه اؤته یلیک
آت ائلــــه نیـب، قـــازیغینـــی تـــاپــــــه دی. مقال
Ot aylanib, qozig`ini topadi. maqol
ـــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ
تیریکچیلیکنی تیبره تیش، باله- چقه نینگ قارنینی تؤیدیریش نهایتده آغیرله شیب باره یاتگن اؤته آغیر و قلتیس بیر زمانده یشه ماقده میز. مردکارلیک بیلن تاپیلگن پولگه قاره قازاننی قئنه تیش نینگ هیچ هم علاجی یؤق. اوستیگه اوستک یاتیب- توره ردیک بیرگینه باش پنه بؤلمسه، کمبغلنینگ شوری قوریدی، قیامت قؤپتی دیه ویرینگ. یؤقسیللرنینگ عاتده باله سی کؤپ بؤله دی. آچی- تؤقی، کسل- بیماری، یاپینر- تؤشه نری، یوریش- توریشی، اؤقو- تربیه سی یؤلیده حضور-حلاوت نیمه لیگینی بیلمه گن، بیچاره آته- آنه ایرته خزان بؤلیب، عالمدن کؤز یومه دی. بولر- کو، ازلی تشویش کمبغل آته- آنه اوچون. ایندیلیکده، آغزیده تیشلب کتته قیله یاتگن مرغک باله لرنینگ امنیتی خطرگه توشیب قالگن. قراوسیز باله کی لر اؤغیرلب کیتیله دی و یاکی پولگه ساتیله دی. بونده ی واقعه- حادثه هر کونی، هر تؤکسیده، هر یرده، هر آن یوز بیریب توریبتدی. حکایه قیلماقچی بؤلگنیمیز واقعه کونی کیچه جنوبی تورکستان کینتلریده بیریده صادر بؤلدی. إیککی کونده، بیر-بیریگه اؤخشه واقعه لر بو حکایه نینگ توغیلیشیگه سبب بؤلدی.
ــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــ حکایه
حکایه
اوزیلگن ارقان
ادامه مطلب...
بختی قرا گلچهره
حکایه آلدیده گی اؤیلر
انسان وجودینی تیتره تیب، روحنی ققشه ته یاتگن بو واقعه، شو کیچه- کوندوزلری ایلکترون ترماقلری(فیسبوک) آرقه لی یشین تیزلیگیده میلونلب آدملرگه یتیب باردی.
ادامه مطلب...
حکایه
یر اؤپگن برماقلر
ادامه مطلب...
إیشانچ حکایه
قوتیلیش
1985-أیل. محصللرنینگ یازگی تعطیلی باشلنگن- بیر پلله. بوتون شوری بؤیلب مینگ- مینگلب طلبه لرنینگ وطنگه آقیب کیلیشی کوچه یگن وقت ایدی. ..
ادامه مطلب...
حکایه
إیــتلر سلطانی
میمنه، 1979-أیل. سرسان- سرگردانلیک باشلنگن کونلر. روزی بای سراییده قؤنیم تاپگنمیز، بیزنی کیم بو یرگه باشلب کیلگنینی ایسله ی آلمی من. توننی کونگه اولب یشه یمیز إیش قیلیب. شونده، عزت الله دیگن بیر انسان بیزنی اؤزیگه یقین توتدی. یاردمینی ایه مسدن کؤنگلیمیزنی کؤتریب، هزل-هوزل گپلر بیلن دردیمیزنی آله دی. تونلری روزی بای سراییده شو انسان نینگ اؤتاغیده اوخلب چیقه میز...
ادامه مطلب...
حکایه
ماوی بیراق آستیده
اوچ- تؤرت چقیریم یؤل باسیب مکتبگه باره میز. یاز هواسی، قویاش نینگ زرّین تیغلری آستیده باش یلنگ، آیاق یلنگ، کویلکچن بیر کؤرینیشده یؤل چنگیتیب مکتبگه باریب- کیله میز. بیر کونلیک اؤقیشگه باریب کیلیشیمیزنینگ اؤزی بیر داستان.
ادامه مطلب...
ادَشگن محبّــت
سلیمانگه اونه شتیریلگن نرگس نینگ تؤیی هم یقینلشب قالگن. اوزاغی بیلن إیککی هفته إیچیده تؤی بؤلیب اؤتیشی ریجه لشتیریب قؤئیلگن. بؤله جک قوده لر حالیگه یره شه تیارگرلیک کؤرماقده ایدیلر. اویی شهرگه یقین بؤلگنی اوچون نرگس وقت تاپتمدیم دیگونچه بیرار کمچیلیگینی بوت اوچون دوکانلرگه باش اوره دی. اویدن شهرگه باریب کیلیش نینگ اؤزی بؤلمه یدی. هر قه لی کیمدیر، یانیده بؤلگنی یخشی- ده. نرگس کون إیسیمی، سلقینده «نیمه قیپتدی؟ کوپه کوندوزی، شهر تؤله آدملر»- دیگن اؤی بیلن چادره سینی باشیگه یاپیب میده چویده ساتیب آلگنی شهرگه توشدی.
ادامه مطلب...
سیوگی
بیر کیچه - کوندوز تینمی یاققن یامغیرنینگ ایندی کیتدی اوزیلگندی. هنوز هوا یککه - یریم تامچیلب توریبتدی. کؤپ یامغیر یاققنیدن بؤلسه کیره ک اؤشه کونی بازار چیلرنینگ آقمی انچه سیره کلشگن کؤریندی. همیشه گیدیک قیزیق- پیشیق بازار ایمس. قؤلی قؤلیگه تیگمی نرسه لرینی جرق- جرق پولـله یاتگن ساتوچیلر خریدار پایله یاتگندی.
ادامه مطلب...
آمازون
آسمان تیز- تیز ائنیب، اؤزگریب توریبتدی. اؤشه کونی هوانینگ خـُمی بوزیلگندی؛ سهل اؤتمی قار یاغیب بیردی. تیوره ک-اطراف بیردن آپپاق لباسگه بورکندی...
ادامه مطلب...
قیزیل داغ
1981- إینچی أیلی، جزیره مه کونلرنینگ یاز پلله سی، ایرته سی جمعه دم آلیش کونی ایدی. توشگی آوقتدن کیئین غوج-غوج اؤقوچیلر یاتاقخانه لرینی ترک قیلیشیب، انستیتوت باغی آره لب، سلقین سایه لرده گی یؤلکلرنی ائله نیب، بیر یازیلیب، یه یره ب کیلیش مقصدیده شهرگه تامان آدیمله ی باشله دیلر.
ادامه مطلب...
حکایه
اوشـَــلمه گــن آرزو
انقلاب بؤلدی... کاروان- کاروان موترلر تیزیلیشی، شهرلر ارا شوروی نینگ قیزیل عسکرلرینی ته شیماقده ایدی. هواده تیک اوچرلر گیر- گیر ائله نه دی، بمباردمان قیلوچی اوچقیچلر تینمسیز پروازده.
ادامه مطلب...
حکایه
نجات إیزلب
حکایه قیله یاتگنیمیز حیاتی بو واقعه گه کؤپ أیللر بؤلدی. اؤشــــه پئـــــتـلری شفاخانه دیگن نرسه بیرگینه ولایت مرکزیده بؤلرایدی. بیزنینگ شهریمیزگه هلی زمانوی ایملش(طبی خذمت) یتیب کیلگنچه یؤق. اوستیگه اوستک قیشلاغیمیز هم شهردن بیش چقیریمچه لیک اوزاقده جایله شگن.
ادامه مطلب...
بارسه کیلمس
شهریده گی کتته مکتب یاندیریلدی.کیچیک مکتبلرنینگ هم کولی کؤککه ساوریلدی.برچه نینگ یوزیگه اؤقیش ایشیکلری تقه-تق یاپیلدی.بوکونلر دن قاچگنلر قاچدی؛قاچه آلمه گنلر توبه لر قیلیشیب،مسجدلردن اؤزلر یگه باش پناه إیزلشلریگه تؤغری کیلدی.شوندن کیئین سؤراق-جواب کونلری باشله نیب،قیپ-قیزیل قیامت قؤپتدی شهریمیز ده.
ادامه مطلب...
أیگیت اؤلسه بلند تاغلر پس بؤلر،
قری اؤلسه اوچ کیچه مَــیلس بؤلر.
مقال
ینگلیش منظره
قیشلاغیمیزنینگ بای-بدولت اولوغلریدن،دانیار حاجی اؤلیب قالدیلر. یؤقاریده گی مقالنی اؤشه کونی آدملر تیلیدن ایشتگن ایکنمن.درّاو خبرچینی چارلب کیلدیلر.اونگه قاره سحردن«یتتی قیشلاقنی جنازه گه خبر قیلگین!»-دیه تاپشیریق بیریلدی.شوندن سؤنگ ممه دیار صوفی یؤلگه آتلندی.
ادامه مطلب...
حکایه
آتسیز چقه لاق
کیلین- کویاونینگ تورموش قورگنیگه ایندی بیر أیل بؤلی،دیب قالگندی.کوموش خان اؤزینی آوویتیش اوچون مغازه دن بیرشیشه إیدیشده کیچکینه بلیقچه ساتیب آلدی و اونی اویلب اوئیگه آلیب کیلدی.تینیق سوده اؤیناقلب سوزه یاتگن بلیقچه،کؤزنی قونه ته یاتگن درجه ده چرایلی.بلیقچه میتتیگینه کؤرینیشلی. سیرتی قیزغیش توسده؛اؤمگنی بؤیلب،زیغیرده ی- زیغیرده ی تؤریق خالچه لر آره له گن.شوخ بلیقچه شیشه آستیده گی بیر تیکیس سکوتدن بیزاوته لنگندیک،بیر قلقیب سو یوزیگه چیقه دی-ده،قئتیب ینه شیشه توبیگه قره ب شونغیب کیته دی.معنالیک،کؤرگوده ی صحنه. یالغیز قالگن پئیتلریده کوموش خان انه شو بلیقچه گه تیکیلیب، قؤشیقلر تؤقیر،پس آوازده اشوله لرائتر،او بیلن دردو حال قیلر و آخری چرچب، بلیقچه نی آووقتلنتیره دی-ده، میزغیب کؤزی اویقوگه إیلینه دی.بلیقچه،ینگی تورموش قورگن یالغیز،مسافر بیر عیال اوچون یخشیگینه ایرمک بؤلیب قالدی.
ادامه مطلب...
قاره باتیرلر
اونینگ لبلری اوستیده ایندیگینه توکلرسبزه اوره باشله گندی.اؤقیشدن ایرا قالگن باله نینگ ذهنی راسه اؤتکیر.باردی مکتب اؤقیب،عالی معلوماتلی بؤلگنیده ایدی،إیگنه نینگ کؤزیدن نق تویه نی اؤتکزردی.بو کیتیشده،یولدوزلرنی نروانسیز اوره یاتگن بؤلیب اولغه ییشی تعین.فقط گینه اولکن شهرلرگه باریب اؤقیشگه قؤلی یتمی توریبتی.اوستیگه-اوستک تینیمسیز بی ثمراوروشلر قومگه اؤخشب،انه شونقه استعداد لرنینگ کؤزینی یاپیب تشله گن.
ادامه مطلب...
حکایه
قؤزغالان
قؤزغالان نینگ بیرینچی کونی ایدی.توشدن سؤنگ؛کوتیلمه گنده،رادیودن ینگره گن کیسکین هیجانلی «کوی»،یورتده قنده ی دیر بیر اولکن حادثه-بوریلیش یوز بیرگنیدن دلالت ایدی.سراسیمه وضعیت کؤلنکه سی آستیده اوزون قولاق گپلر همّه یاققه ترقلدی...بیردنیگه چومالی إینیگه سوو قوئگنده ی بؤلیب، مملکت تؤزیدی قؤیدی.نیمه لیگینی بیلمسه-ده،آدملر«انقلاب»دیگن سؤزنی اؤشنده ایشیتگن بؤلدیلر.
ادامه مطلب...
النگه
یاشلیگیم بی باشلیگیم...
کؤچه نی چنگیتیب،اؤرتاقلریم بیلن اؤینه شدن هلی تؤیگیم یؤق پئتلر ایدی.ائنیقسه گلبهار بیلن یشینمه چاق اؤینش- جان دلیم! لبلریم اوزره مه ئین توکلر ایندی سایه ساله باشله یاتگندی.اؤین آره گلبهارنی باله لرچه ایرکه لب،بغریمگه بیر قوچیب قؤیه من.چولپیلله تیب کؤمّه سیدن اؤپیه ین،دیسم اویه له من.یاناقلری وستیده اؤینب تورگن کاکلچه لرینی شمال آلیب قاچگنده،یوره گیم آرتیدن قویب یته آلمه مسدی.او قاچه دی،مین قوه من.یته آلمه گن وقتیمده کله پوشیمنی آلیب بالدیرلرینی گزلب آه ته من.کولگیچلریدن ذوق آله من.
ادامه مطلب...
حکایه
کوتیلمه گن خط
- حیات کیشینی فیلسوف قیلیب قؤیرکن،یاش اؤتگن سری آدمنینگ حیاتگه قره شلری چقورله شیب باره ویره رکن.مینینگ إیچیم عقللی گپلردن تؤلیب کیتگن.قولاق بؤلسه بس،تؤقیب تشله ی بیره من، قنچه کیره ک بؤلسه،میندن آله ویرسین شاعراکه لر،سؤزلریمنینگ کیتیگه :«بازار،لاله زار،آزار ،مزار...»دیگن قافیه لرینی قؤیسه لر بؤلدی،نقد حکمت نینگ اؤزی.توشیندینگمی خاتین! ای هی، یخشی یم سین بار ایکن سن بو یالغانچی دنیاده.آنده- سانده دردیمنی ائتیب إیچیمنی بؤشه تیب توره من هر قه لی،- دیدی خاتینگه قمچی بای برماقلری آره سیده بورقیب تورگن یؤغان سیگار نینگ آخرگی توتونلرینی شیمیره توریب.
ادامه مطلب...
حکایه
حاکـم
بوندن بیش أیل چمه سی بورون،اؤزبیکلر غاو یشه یاتگن بیر ولایتنینگ بختی کولیب(یؤق،شؤری قوریب!)باقیب،او یرگه بیر جرار حاکم(والی)تعینله نیبتی.سهل کم قیرق حاکمنی باشیدن اؤتکزگن بو ولایت آدملرینینگ افتیدن،آشیغی آلچی توریب،نانی یاققه باته دیگن بؤلیبتی.آدملر،عقلی کلته،دغدغه سی اوزون بو حاکمنی یخشیلب عزّت-اکرامگه باتیریشیبتی.کیملردیر ضیافت اوئیشتیریب تؤن کیئدیریشگن؛ کیملردیر آیاغی آستیده قان چیقریشگن؛إیس چیقرگنلرهم مؤل بؤلیشگن. بیر عمر یاریب- یالچیمی کیلگن بیچاره خلق«کؤرگنلریمیز اونوت بؤلدی شیکللی!»-دیه شادیانه توتیشگن.اونینگ یگنی آلدیده،یمه گنی آرتیده بؤلیب قاله ویرگن...ایلنینگ نظری توشگن حاکم إیش قیلشنی بیلمسه-ده،قرچه قوشدیک هر شاخ شبـّه-یو،بــُـتــّه لر باشیده پیدا بؤله ویریبتی.
ادامه مطلب...
حکایه
بلبل سیره مه گن کیچه
کتته حاولی.بیریاقی باققه توتشگن،ینه بیر تامانی قه لین اؤریک،جیئده،یانغاق و توت درختلریگه قؤشیلیب کیتگن.حاولینینگ قاق اؤرته سیدن سوو آقر،یازده غوج-غوج درختلر یپراغیدن سایه-سلقین تره لیب توره ردی.کؤمکؤک درختلرنینگ شاخ- شبّه لریده إیلینیب قالگن قویاش نورلری سیکین- سیکین برگلر آره سیده یشینماقده ایدی. بیر زوم اؤتیب،یپراقلرآره سیدن ســـُفه اوستیگه یلتیللب توشیب تورگن سرغیش آفتاب تنگه چه لری کؤرینمی قالدی.
ادامه مطلب...
بیرینچی قؤنغیراق
- زنگ باسیب اؤتیره بیره سیزمی آته خان؟بوندن قیرق-ایللیک أیل آلدینگی حیاتدن سؤیلنگ! باله لیگینگیز،مکتب دیگنلریدیک. بیز ژورنالیستلرگه قیزیقده بَری-بیر،- دیدی قؤلیده میکره فون کؤتگن أیگینچه. یاشی آلتمیشنی اوریب قؤیگن آته خان برماقلری إیله مـَنگلینی قه شی یاتیب گپگه کیردی :
ادامه مطلب...
حکایه
اؤلوم قؤشیقلری
جناب ایکس حیاتیده کؤپ نرسه لرنی کؤردی و کوزه تدی.اونینگ کؤرگن بیلگنلری آره سیده،ایسده قالرلی نرسه لر آز ایمسدی...
ادامه مطلب...
قاره قوش
کیچگه یقین،ساعت میللری بیشگه قره ب باره یاتگندی.اپریل آیی نینگ باشی،بهار نینگ إیلک آنلری ایدی.هفته نینگ قیسی کونی ایکنی ایسیمده ایمس...
ادامه مطلب...
اوچره شو
شهر تیکیسلیکده ایمس،پستلیک- بلندلیکده جایلشگن. یؤقاری(شمال)دن شاشقه لب،تؤلغه نیب آقه یاتگن قاره دریا نینگ سووی(سوونینگ رنگی شونده ی)،شهرنی إیککیگه بؤلیب،جیلغه زارکینت نینگ قاق اؤرته سیدن اؤته دی.تیپه لیکلر ارا توتش درختلر إیچیده،یؤل ویؤلک یاقه لری بؤیلب،کؤپراغی یاغاچدن سالینگن اویلر،یم-یشیل میسه اوزره تیریب قؤئیلگن گوگرد قطی سینی ایسلته دی.بوشهردن اوزاقلشگن سری،اداغی کؤرینمس،سؤلیم طبعیتلی قه لین اؤرمانلر باشلنه دی.چیندن هم بو یورتنی بار بؤیی بیلن کؤمکؤک ارچه زارلر مملکتی،دیب ائتسه بؤله دی.اؤنقیر- چؤنقیر سای،دؤنگلیک،قیر-آدر،گـــَزه لر جایلشگن همده کیچیک لیگینی حسابگه آلمه گنده،بو شهردنیانینگ باشقه شهرلردن فرق قیلمیدی.اساسی فرقی شونده کی، بو یرده برچه عدالتلی بیرقانونگه بؤی سونه دی.هرکیم اؤز حقیگه قول.
بو اولکه ده گی قهرتان و اوزوندن اوزاق قیش یوره کلرگه توشیب کیته دی. بیرتوتم سیر یاغین کؤکلم؛ بولوتلرگه اؤره لگن بیر پرچه نم یازکونلری نینگ دیداریدن تؤیمَی توریب،بویاغیدن دراو،ینه همیشه گی قیش ایشیک قاقیب کیله دی. بوشهرآدملری بیلن طبعیتی اؤرته سیده قنده ی دیراوئغونلیک بار.اؤزلری بیلن تورلی مملکتلردن هرخیل مدنیتلرنی ته شیب کیلگن مهاجرلر،بومدنی تفاوتلرنی ینه ده چقورلشتیرگن. تورلی-تومن ورنگمه-رنگلیکــّه یورغوریلگن یورت نینگ اؤقیلمه گن وراغلریدن سؤز باشله یمیز.منه شوگینه بیرکیچیک دیباچه دن کیئین اصل واقعه نی حکایه قیلیشگه کیریشسم...
ادامه مطلب...
حکایه
کؤز مینچاق
اولرنینگ یاشی بیر جایگه یتیب قالدی.بیر نرسه نی حسابگه آلمسه شو پئیتگچه تورموشلریدن نالیگن یرلری یؤق.اؤشنگه أینتیلیب یه شه دیلر.برچین آی بابا مراد گه تورموشگه چیقــّن ایکن، بیر تیرناققه زار بؤلیب،باله کؤریشنی راسه اؤن سکــّیز أیل کوتدی. بؤئیده بؤلمی یوردی. باله سیزلیک عذابی اؤنینگ تینچینی آلیب قؤیدی.
ادامه مطلب...
حکایه
مکتبده سینگن کؤنگیل...
کیشیلرمکتبگه یازیلیشدن هدیک سیره یاتگن،قؤرقه یاتگن زمانلرایدی. باردی،کیمدور بیرآونینگ مکتبگه چیقر باله سی باردیب،شیطانله سه،اؤرته ده کتته جنجل باشله نیب کیتیب، بیر- بیری بیلن یوزکؤرمس بؤلیب قالیشردی آدملر.ائتیشلریچه سرمعلم صنفگه کیریب،بالـــــه لردن :
ادامه مطلب...
حکایه
قلدیرغاچ
بهاریشل کؤرپه سینی دشت- یه یلاولرده یایه باشلگن کونلر ایدی.تانگی میه ین یللر اؤت-اؤلنلرنی قیتیقلب اویغه ته یاتگندی.شودیرینگ غنچه لر قولاغیگه تامچی دُرلرینی ساله باشله گن آنلر.گل-چیچکلر قیئغاس آچیلگن.داو-درختلر اؤزشاخچه لریگه إینجو شاده لرآسیب آلگنده ی جلوه لنردی...
ادامه مطلب...
فنستیک حکایه
توشده گی اؤیلر
احتمال،سیزده هم بؤلگندیربونده ی حالت.آتمدن قالگن ایسکـینه پخسه اویده یالغیز یشرایدیم.اوی دیواریده بیرتابلو آسیغلیق توره ردی.تابلواوزره اؤرگمچیک انینگ یسکی تؤرلری چؤزیلیب یاتر.شوتابـــلوده صدفگه اؤخشه گن زرّین سینیق بیرکیمه دینگیزقیرغاغیده جلغه لرآره سیده،اؤز یؤللاوچیلردن بــؤشب،ساکن تورویبدی.
ادامه مطلب...
حیاتی حکایه
قبردن قیتگن مهمان
قیش یقینله شیب قالگن کونلر.توشگه قالگنده سیرچه لب قار یاغه باشله دی. کیتیدن شیبّاتلب یامغیر یاغدی.تونلری هوا موزلمس درجه ده ساوویدی.مین اویمدن کؤچه گه چیقدیم.ضرور إیش یوزه سیدن اوچره شگنی باره ی- بارمی قیلیب،کؤچه بؤیئده تورگن ایدیم.
ادامه مطلب...
وَیــــلون
یازکونی.ایرته لب ایسه یاتگن پاریمگینه شمال نینگ دواملی وینغیرلــَی ویشلری، اویقودن اویغه نیشــــــیمگه خـــَلخت بیره یــاتگنده ی ایدی.شمال نینگ بونچه لیک مونگلی نالیشگه اهمیت بیرمه گن ایکنمن.قویاش چیــــــــقــَریگه سهل قالگنده، تشقریدن،آینه آرتیدن مأیوس گینه یــله یاتگن شمال نینگ معنادار غیــنغیللشلری، ماتم کونیده ایریلیق کوئینی تره ته یاتگن وَیلونــنی ایسله تردی گویــا.
ادامه مطلب...
حکایه
ایوریلیش
عذر. قهرمانیمیزنی هرتامانلمه ته نیشتیره آلمــَیمن. بوهوسَل إیش.چونکی بیزنینگ جمعیتیمزده شیرین یالغان ایرتکلری حکمراندیر!...
ادامه مطلب...
قارنینگ تاووشی ادبی نقد
یازووچی قادر مرادی
«ایشه گــــــیمگه عـقـــل بیر خدایـــــم!»
یاکی،
سلام اروه چینینگ دعالری
یازووچی قادر مرادی بیلن تــَنیشگنیمگه اوچ آیدن آشه ی،دیب قالدی.شوآره ده وقت تاپیب ادیب نینگ کتته- کیچک آلیتیته حکایه سینی اؤقیشگه اولگوره آلدیم.هلی آلدینده اؤقیشیم کیره ک بؤلگن، یازووچی نینگ ته لی گینه یوکسک روحده یازیلگن اثرلری توریبدی. بیرسؤزبیلن ائتیش ممکن کی،قادرمرادی حاضرگی افغانستان ادبیّاتــیده اؤزی نینگ عجایب وبی تکرارحکــایه لری بیلن یؤلچی یولدوز بؤلیب پارله ماقده.
ادامه مطلب...
إیلک سباق
نیچه یاشگه کیرگنیمنی هیچ کیم بیلمیدی.آنه م اوزوم پیشیغیده دیسه،آتم اؤریک گلله(زردآلو) گنده توغیلگن سن بالم دیــــردی.قیشلاغیمیزده کیم قچان توغیلگه نینی بیش قولده ی یخشی بیله دیگان مامه م بیچاره اؤلیب کیتگنیگه اچینه من
ادامه مطلب...
بـَـیـــــره م
(حکایه)
إیشخانه نینگ دیوار تخته سیده شونده ی دیب یازیلگندی :
«ایرته گه اداره میزده أیغین اؤتکزیله دی. آنه لرکونی نشانله نه دی.شومناسبت بیلن سیزحرمتلی خادملرائنیقسه،عزیزعیاللردن تدبیرده قتنه شیشینگیزنی التماس قیله میز»
اداره
جمعه کونی ایدی .سیف الله قاره سحردن توریب کؤچه گه چیقیب کیتگن.آی بیکه هم ایرته لب بروقت توردی .عایله نینگ تشویشی کتته-ده.هرکونگی إیشلریدین آی بیکه باش کؤتره آلمیدی. بوگون کؤپراق اورونیشیگه تؤغری کیله دی .
ادامه مطلب...
حکایه
بیر پرچه نان
(حیاتی واقعه)
بوگون مینگلی خال ایرته راق تیریکچیکیک إیشلریگه کیریشب کیتدی...اوبیتاب یاتگن خاله سینی کؤریب کیله قالی،دیب خمیرقیلشگه باشله دی.قؤللرینی یوه سالیب،ینگلرینی شیمه رگنچه،اون تؤربه دن إیککی تاواق اون آلدی.قؤللریده گی بیلک اوزوک،برماقلریده گی اوزوکلرنی- ده، چیقریب بیرإیدیشچه گه سالدی. مــُشتله گن خمیرینی،باتراق اوندریش مقصدیده إیســّیقینه جایگه قؤیب قؤیدی.اونگچه تورموش اؤرتاغی ایلمراد هم إیشیدن قیتیب کیلدی. باله- چقه نی آوقــتـلــنتــیریب،تیوره گ-تاشنی سرانجام قیلگن مینگلی خال ایریگه قره ب:
ادامه مطلب...
کیم نیچه کیم رنج نهانی چیکه ی،
آب حیات إیستب و جانی چیکه ی.
نوایی
حکایه
بؤلسه بوتگار،بؤلمسه...
«بیلم ساحه لری آره سیده اینگ چیگــَــلی،توشونیب بؤلمیدیگنی بو-انسانشنالیک»-دیدی عالملر. شونینگ اوچون دانشمندلرانسان حقیده قطعی فکرائیتیب،بیرتؤختمگه کیله آلگنلری یؤق.اونگه بیریلگن تعریفلرنینگ بَرینی«انسان ته نیب بؤلمَس- بیرمخلوق»-دیگن عباره اؤزکؤلــَنکه(سایه)سیگه آلیب توره دی.انسان حرکتی نینگ باشی هم سؤنگگی هم انه شوآره لیقده توگه یدی،بیته دی. آدمنی کییم- کیچــَککه اؤخشب،اونینگ بیلمی،اؤی-اندیشه لری،یخشی سؤزلری،خدا جؤیلیگی یــَـشیریب توره دی.انسان هرخیل خواهش-إستکلرإیلینجیده یشــَب اؤته دی ایمسمی؟ بوتویغولر نینگ اینگ کوچلسی«حاکمیت!»(قدرت)گه بؤلگن إینتیلیشدیر. بشربوحاکمیتنی بیرینچی گــَلده، اینگ کمیده اؤزإیچیده قوروب کؤره دی.شوآرزولریگه ایریشه دیمی،ایریشمیدیمی،بَری-بیراؤز إیچیده سرگردان یشه یـــویره دی.آدم باله سی گاهّا،غؤزه سیدن تشقریگه چیققن پــِلله قورتیگه اؤخشب،قابیغینی یاریب،کــَپــَلک سینگری،یؤقارلشگه شیله نه دی...
ادامه مطلب...
حکایه
اؤلیک بؤلیب گؤرده یؤق،تیریک بؤلیب تؤرده یؤق.
مقال
اؤرگیمچـَک
آستان بوه قیشلاغیده اؤزیگه تؤق عایله لردن ایدی.او بیرقیز،إیککی بربسته اؤغیلنی دنیاگه کیلتیردی...
ادامه مطلب...
تاریخی حکایه
خان آییم
یازکونلری نینگ تفتیدن ایندیگینه سراب کؤککه اؤرله یاتگن کیزلرایدی.غیر-غیرایسه یاتگن شمال اوزاق- یقیندن الـله قیسی خبرلردرگینی کیلتیریب تورگنده ی.غم- قیغوگه یؤل یؤق. کاروانلرتویه لرده یوکلنگن توز،غلله،تیری،بوغدای وباشقه لرنی کیلتیریب آمبارلرگه تختله یاتگن کیزلر.آدملر آت-اره وه،ایشک،قــَچیرلرده بازارلشگنی شهرگه کیریب کیله دیلر. بازارچیلرنینگ تیاقــــــلریدن کؤرتریله یاتگن چنگلر تارباره قویوقـله شیب بارماقـــــده ایــدی.جرچی کیلگـــوسی جمعه کونی اؤتکزیله جک اؤینلرنی بازارچیلرگه،یؤقاری تاووشده یتگزیب توریبدی.
ادامه مطلب...
حکایـــه ذ.إیشانچ
بــالــــه
بوآدم بیلن أیگرمه سککیز أیل بورون اوچره شگنینی آته نظر شونده ی گپریب بیرگن ایدی : شهرسرایــلردن بیریده اؤتاق آلیب بـــــیراؤزیم یشردم.تون- کون موترلرنیــــنگ غــَر-غورسالیب اؤتیشی اویقومنی بوزردی. بیرهــــــــفته اؤتیب بوشاوقینگه عادتــلندیم.هریاقدن کیلگن سرایده گی مسافرلرنینگ طرفه قیافه سی کؤزیمگه خونیک کؤرینیب کیتدی.
ادامه مطلب...
تاریخی حکایه ذ.إیشانچ
هــــــدیــــه
تؤقـقــیزیـوزاؤتـتیزآلتینچی(1526م)هجری قمری أیلی .هندوستاننی ضبط قیلیب، بویورتده قؤنیم تاپگنیمگه ایندی اوچ إیل اؤتیب ایدی. بهار. کؤکلم طراوتی، چیچیکلر آچیلغانی،اؤت-اؤلنلرنینگ شوخ رنگلرگه بورکنگنی کؤنگلومگه غلغله سالر، وجودیمنی جنبشگه کیلتیریب،طبعیمنی قؤزغه تور ایردی. بی اختیار قؤلیمغه قلم آلیب اوشبو رباعییغه رقم چیکتدیم:
ادامه مطلب...
ذ. إیشانچ
حکایه
بایقوش
اوزون قیشلاقده،قیرق بیش یاشلی مومین بؤزچی اینگ بختی چاپگنلردن ایدی.قیزنی ایمس، اعیال ذاتینی توشیده هم کؤره آلمه گن اؤنلب أیگیتلر بویداغ یورگن بیر پیتلرده،ککلیکدیک خاتینچه سی بارلیگیدن اونینگ آغزی قولاغیده ایدی.
ادامه مطلب...
اؤزبیک تیلیده گی ایریم«ی»گه یقین تلفظ قیلینوچی،
سؤزباشیده کیلوچی تاو ّشلرنی عرب حرفلری
واسطه سیده قوییدگیچه افاده لش ممکن
N+Shif = أی
B+Shift =إی
ذ.إیشانچ حکایه
آق رومال
آته- آنه سی نینگ بیرگینه ارزنده قیزه لاغی عایشه،ایندیگینه توقیزنی تولدیریب،اؤنگه قدم قویگن ایدی.کونلرنینگ بیریده، طوطی عمّه قاق توشده ،جزیره مه قویاش تیغلری آستیده، قیزگینه سینی یتکلب،تؤی تیپه قیشلاغی تامان کسل کورگنی کیتدی.
ادامه مطلب...
ذ.ایشانچ حکایه
بیرارمللتنی بوتونلی محتاج وچاره سیز قیلملقچی
بؤلسنگیز ،اول اونینگ تیلینی اؤلدیریـــــــــــــــــنگ(هتلر)
درد
- قیش نینگ اوزون تونلری ایدی. بو نده ی پیتلرده قیشلاقداشلر قؤشخانه لرگه باریشیب،گپ–گشتک قیلیشیب،کیچه نی تانگ آتتیریشردی.
ادامه مطلب...
بیرقیشلاق نینگ کؤز یاشلری
(قصصّه)
(۴)
ملا یو سف و ملا باز گل نینگ گپلری یاقدی شیکیللی «قبول» - دیب یوباردی .
شو زمان ملا یوسف تیوره ککه بیر کؤز ایلنتیریب :
- تبریک بؤلسین تبریک! قیلسه بؤلرکن- او!- دیدی ملا یوسف قانیقیش معناسیده،اؤتیر گن
اؤر نیده تیبره نیب - تیبره نیب.
دیوار نینگ آرقه سیده بیرگروه اؤزبیک ییگیتلری قورالنگن حالده اوغانلردن قصاص آلیش
اوچون ققشتغیچ ضربه اورگنی ، تؤپله نیشیب تورگنیدن حاجی یؤلداش، دولت ارباب و باشقه
مجلس اشتراکچیلری خبرسیز ایدیلر. اوزیلگن قرض یوزه سیدن خط یازیلیب، ایککی تامان
بیر- بیریگه خط المشیشدی . شو پیت، یامغیر صوفی تشقریدن سیکینگینه کیلیب،عادی بیر
قیافه ده دولت ارباب نینگ قولاغیگه بیرنرسه لرنی شیویرله دی .
طرابخان هم حاجی یؤلداش هم هیچ نرسه سیزمی قالدیلر.
دولت ارباب آهسته جاییدن توریب باریب تاک جویه سی یاقه لب ، دیواردن بؤیله دی .
قره سه ییگیتلر چاپقون اوروش نیتیده توریشیبدی . دولت ارباب :
- قه لی سیزلر ییگیتلر؟دیه احوال سؤره شدی وتیزلیک بیلن باریب، قوراللنگن آلتی اؤزبیک
ییگیتلرینی باشینی سیله یاتیب نصیحت قیلیشگه کیریشدی . ییگیتلر اپتیدن جوده قیصر،
شدتدن توشمه یاتگن بیرحالتده بؤلیشدی. آلتمیش یاشلی ، قیزیل یوزلی ، قاشی سیره کراق
دولت ارباب واقعه نینگ آلدینی آلیش مقصدیده،باشیدن سلله سینی قؤلیگه آلیب یالباره کیتدی.
قوراللنگن ییگیتلرارباب نینگ گپینی قبول قیلیشیب«میلی بؤلیبدی»-دیب آرقه لریگه قیتیشدی.
اؤن دقیققه ایچیده دولت ارباب هیچ نرسه نی سیزدیرمسدن ، ینه کیلیب جاییده اؤتیردی .
کوتیب تورگن ملا یوسف وملا بازگل بیردن نیگه آمین،آمین قیلیلیک دییشدی وکلته بؤیلیک،
آله ساقاللی ، آق سلله اؤره گن ملا یوسف بو گل تلاوتنی قیسقه راق آلدی . آمین قیلیندی،
مجلس شوجایده توگه دی.همّه ترقه لیشب اؤز یؤلیگه کیتیشدی .
بونده ی مردانه جسارتی ، قومینی سیوگنی، حمایه قیلگنی ، اوزاقنی کؤره بیلگنی
اوچون حاجی یؤلداش نینگ آبروسی نه فقط اؤزقیشلاغیده بلکی، داوروغی
اوزاق- اوزاقلرگه ترلدی .حاجی بؤبه نی ایل- یورت سهل کم اولیا و پیر درجه سیده
اولوغلشدی . شو ندن کیین ،تیپه قیشلاق نینگ اؤلیک تنه سیگه جان کیره باشله دی .
شو کونی- یاق حاجی یؤلداش قیشلاق نینگ بیر- ایککی یاش اوغلینی اؤزی بیلن آلیب
مرحوم توردی بیک نینگ اوییگه،تؤشکده میخله نیب یاتگن دُرتاش خاله،بؤری خال مامه،
بیک نینگ اؤرتنچی اؤغلی طاهر، کیچکینه اؤغلی باینظروشیرینگینه آیدین قیزلرنینگ
احوالیدن خبرآلگنی کیلدی.پرریخته بؤلیب قالگن عایله ده تام سکوت حکمرانلیک قیلردی.
یقینده تیلدن قالگن دُرتاش خاله نینگ قؤلیده اؤغلی هاشمدن کیلگن خط توریبدی .
حاجی بابه نی کؤریشی بیلن دُرتاش خاله نینگ کؤزلریدن جودیره ب یاش آقه ردی .
قنچه تؤلغه نیب حرکت قیلمسین بیرار فکرنی نه ایته آلدی ونه توشینتیره آلدی .
حاجی یؤلداش کسل یاتگن آنه نینگ قؤلیدن خطنی آلیب :«کؤزینگیزآیدین دُرتاش خاله»
-خشی،خیرلی سؤزلربیلن کؤنگلینی آلدی.صغیرلرنینگ یوزیدن اؤپدی وباشلرینی سیله دی.
شو آره ده، آیدین قیز یورگوره باریب کؤرپه لرنینگ تخله میدن گل سالینگن آق رومالنی
آلیب کیلیب ، آره سی نی آچدی- ده، آته سی نینگ عکسینی حاحی بابه گه کؤرستدی و
عکسنی اؤپیب بغریگه باسدی . اؤزی تیکیب قؤیگن چرایلیکگینه آق رومالنی
«منه بو سیزگه حاجی بابه» - دیب باشیدن سیریلیب توشه یاتگن رومالینی پیشانه سیگه
تارتیب قؤیدی .
حاجی یؤلداش شو جایده خطنی آچیب همّه گه اؤقیب بیردی .هاشمدن کیلگن خط کؤترینکی
روحده یازیلگن ایدی . اؤشه خطدن کیچگینه بیر پرچه کیلتیره من:«...مین اونویرسیتیده
اوچونچی کورسدن اوچوچیلیک کسبینی تنله دیم . امتحانلرده اعلی بها لرآلدیم .
یوکسک بهالریم اوچون مینگه بورس بیرشدی .اسد آیی نینگ باشیده، چیت ایلگه(شورویگه)
اؤقیشگه اوچیب کیته مین ؛ نیتیم ، کیله جکده کاسمانفت بؤلیب کاییناتگه پرواز قیلیشدیر.
کؤک بغریده توریب اؤزیم نینگ جانه- جان تیپه قیشلاغیمنی ؛ بیرینچی گلده سیزلرنی
کؤرماقچیمن. باریشیم بیلن سیزلرگه خط جؤنته من . سیزلرهم مینی احواللرینگیزدن خبردار
قیلیب توره سیزلر دیگن امیده من . میندن پریشان بؤلمنگیزلر ؛ سیزلرنینگ ساغلیگینگیز
مستحکم،تینچ -تاتو حیاتینگیزایسه بردوام بؤلسین.سیزگه خذمت قیله آلمه گنیمدن خجالتده من.
ادب و چقور حرمت بیلن کابلدن فرزندینگیز هاشم »
دُرتاش خاله یاتیلگن حالده خطنی تینگله دی و تورماقچی بؤلیب جاییدن
بیر- ایککی قؤزغه لدی امّا توره آلمه دی . یوره ک بغری توته قیب، بو گل کؤپراق
کؤز یاشی قیلدی ؛اؤزینی اوشلب توره آلمه دی .
حاجی یؤلداش مرحوم نینگ عایله سینی ترک قیلرکن ، ینه بیر بار صغیرلرگه تسَللیت
بیلدیریب ، اولرنینگ یوره گینی کؤتردی .
«تشویش قیلمنگ همّه سی یخشی بؤله دی»- دیب قؤیدی آخریده .
تیپه قیشلاقلیکلرآره دن تؤقیز آی اؤتیب،منتدارچیلیک،شکرانه بیلدیریش مقصدیده ،حاجی
یؤلداش نینگ اوییگه بارماقچی بؤلدیلر. کیمدور«مسجد امامی ملا یوسفنی هم آله یلیک،
اؤزی میزنینگ اؤزبیگیمیز»- دیب مصلحت قیلدی ،بیراق، بو گپگه همّه قرشی چیقیب،بیر
اؤزلری بیت قیشلاققه یؤل آلدیلر . مهمانلرنی حاجی بوبه جوده ایلیق وصمیمی کوتیب
آلدی و یخشی عزت- اکرام کؤرستدی .
توردی بیک عایله سی تمانیدن بارگنلردن نیاز بیک :
- حاجی بوه بیر مصلحتلیک گپیمیز بار ایدی، اگر خؤب دیسنگیز ایته یلیک!
- گپیره قالینگلر،- دیدی حاجی یؤلداش دقت والتفات بیلن .
- اینگ آغیر کونلریمزده باش پناه بؤلیب بیزنی قؤلتیق له گنینگیزاوچون،ننگ وناموسیمیزنی
اسره ب قالگنینگیزو مللت پرور لیگینگیز اوچون توردی بیک نینگ کیچکینه قیزینی
اؤرته میزده گی دوستلیک و قرینداشلیک ابدی بؤلیشی اوچون اؤغلینگیز بابامراد گه
اونه شتیریب قؤیسک ، خام فاتحه قیلیب قؤیسک - دیگن
نیتیمیز بار ایدی .
- بوجوده یخشی تکلیف،مین بوگپنی سیزنینگ تیلینگیزدن ایشیترکنمن،باشیم آسمانگه ییتدی .
مینینگ دولتیم طفیلی اؤغلیمگه قیزینی بیروچیلرجوده کؤپ.هلی اولرگه راضیلیک بیلدیرگنیم
یؤق وبیلدیر میمن هم،- سیوینگن حالده ،معنالی قره ب،- شونی هم بیله من کی،
« دشمنلریمیز قیزنی قرضیگه حسابلب آلدی» - دیگن گپنی قیله دیلر .مین بو گپلرگه اصلا
پروا هم قیلمیمن .
- بؤلمه سه هم قؤل قؤترینگ آمین آلله اکبر،- دیدی نیاز بیک.
اؤرته ده بیرجام سو قؤیلیب فاتحه قیلیندی . آیدین شو بو گندن باشلب حاجی یؤلداش نینگ
اؤغلی بابا مراد گه ایتیب قؤییلدی یعنی اونه شتیریلدی . تیپه قیشلاقلیکلر باشقه تاماندن
«آی قیز هه دیمی کتته بؤلیب ، بؤییگه ییتیب قاله دی . یخشی- یامان نینگ آغزیگه توشمه
سین» دیگن مقصد ده شو قرارگه کیلگن ایدیلر.
شو مشئوم واقعه لردن سؤنگ، توردی بیک عایله سی نینگ مادی ومعنوی تاماندن احوالی
هیچ اؤنگلنمه دی . عایله نینگ اره وه سینی تارتیش اؤن بیش یاشلی طاهرگه قالدی.او،هم
مکتب اؤقیدی ؛ هم قرینداشلری نینگ بیرآز یاردمی بیلن بیرعمللب روزغارتیبره ته دی .
آره دن ایککی ییل اؤتدی، دُرتاش خاله نینگ احوالی کون سیین آغیرله شیب بارماقده.
تیلدن قاله یاتگن آنلرده ،چقور آه تارتیب«هاشم جان نینگ آرزو- ارمانینی کؤره آلمه دیم .
ای دریغ دنیا! نه خات شو کونلریگه ایریشه آلمی اؤلیب کیتسم»- دییدی- یو، قیتیب
سؤز قاته آلمه دی .کیلگن- کیتگنلرگه مایوس باقیب،کیپریک قاقیش،ایما- اشاره بیلن سؤزله
شردی . شونگچه هاشمدن اوچ- تؤرت مرته خط آلدی. قؤنی قؤشنی «انه شو خط لر
دُرتاش خاله نینگ عمریگه عمرقؤشدی بؤلمه سه الّه قچان...»،-دییشردی اؤزاراصحبتلرده.
منه کوز هم کیلیب قالدی . درخت یپراقلری نینگ سرغه یشی باشقه چه راق بؤلیب
کؤرینه دی بو فصلده . اوشبو موسمنی- اؤلیم نینگ توغیلیشیگه اؤخشتسه بؤله دی ؛
آدمنی- اؤیگه تالدیره یاتگن جایی انه شونده . بو دملر خودّی حساب- کتاب کونلرینی
ایسله ته دی . انسان حسلری کؤپراق توشکونلیک ومونگگه تؤله دی. آدم ذاتی خلقتنی
کشف ایتگن اولوغ فیلسوفلرگه اؤخشب کؤرینه دی شو ایامده . هه! بو دانشمندلر ایندی،
حیات زنجیریدن اوزیلیب قالگن حلقه لرگه اؤخشب کیته دی .بو حلقه لرنی، ینه یه شش
زنجیریگه باغلاوچی قانونیتلر بار . بو قانونیت - منگو قیته له نیش ،
توره و یسا سیدیر...تقدیر ایسه انه شو قانونلرگه بؤی سؤنمسدن علاجی یؤق .
مکتب- برچه ییرده مکتب.اؤرگنیش، اؤقیش،اؤقیتیش، بیشیگی. بیر یریم مینگ چاغلیق باله
اوقیی یاتگن کتته بیرمکتبده توردی بیک نینگ اؤرتنچی اؤغلی طاهرهم تعلیم آله دی .
آدم ذات اّمید بیلن یشه دی.« بیر کون حاصلگه کیله دی، میوه بیره دی»- دیب انسان ییرگه
کؤچت قده یدی . باشقه تاماندن بو نهالنی قتیق بوران ضربه لری سیندیریب یوباریشی هم
ممکن . طاهر بیک نینگ منگلییده نیمه لر یازیب قؤییلگنینی هیچ کیم بیلمیدی . لیکن،ایپچیل،
اؤقیشلری هم یامان ایمس .مکتب اداره سیگه اولسواللیکدن جرنگیللب تیلیفون کیلدی .
مکتب مدیری تیلفون نینگ قاره گوشگنی قولاغیگه توتیب :
- لبی،ایشیته من،-حاکم گپیره یاتگنینی انگلب،-بویرینگ،بویرینگ صاحب،- دیه تکلّف قیلیب،
اولسوال بیلن سؤزلشدی تیلفونده :
- توردی بیک اؤغلی پیلوت هاشم قندهارده مشق پروازلری دوامیده هوایی فلاکت عاقبتیده
هلاک بؤلگن . اوچوچی هاشم نینگ اوچاغی قندهار تاغلریدن بیریگه باریب اوریلگن .
دولت نماینده لری، وزیرلر، جنراللرهلو کوپترده جنازه نی ایرته گه مرحوم نینگ اوییگه
آلیب کیله دیلر. ولایت والیسی هم تشریف بویره دی .سیزبؤلسه، تیپه قیشلاققه
مرحوم نینگ اوییگه خبر جؤنه تینگ. معلملر ومکتب باله لرینی هم دفن مراسمیگه آلیب
چیقینگ. یؤقاریدن شونده ی بویروق بؤلگن،توشونرلیمی- دیدی شهرحاکمی مکتب مدیریگه .
- خوب بؤله دی،- دیه گؤشگنی تیلیفونگه قؤیدی مکتب مدیری جؤره قل .
جره قل مدیر،درّو طاهرنی آلتینچی صنفدن چقیرتیریب ، بیراؤقیتوچی وملازمنی قؤشیب
تیپه قیشلاققه یوباردی ...
ایرته سی مینگ- مینگ لب کتته- کیچیک تعزیه مراسیمیگه ییغیلیشدی . قاره تابوتنی
هلوکوپتردن توشوریب، تیپه قیشلاققه آلیب کیلدیلر، مرحوم هاشم جسدی حویلی نینگ
اؤرته سیده ایدی ... عیال- ایرکک نینگ ییغیسی ییر وآسماننی لرزه گه سالدی ...
قبر باشیده هاشم نینگ حیات نامه سی اؤقیلدی . اوچ کیشی آتشین نطق قیلدیلر.
او بویوک استعداد ایگه سی ایکنی تیلگه آلینیب،اونینگ فاجعه لی اؤلیمیگه افسوسلرقیلیندی .
شهیدنی قاره ییرگه قؤییب کتته یؤلگه کوزه تدیلر.
اؤشه کونی عامه وی اطلاعات واسطه لری مذکور واقعه نی باشقچه یاریتدیلر. اوچوچی
مرحوم هاشم نینگ اؤرتاقلری طیاره هلاکتینی تن آلیشیب، بوماجرا لرآرتیده کیم نینگ دور
سیزیلمس قؤلی بار؛پلان ایلگریدن توزیب قؤییللگن...،دیب -معلومات بیردیلر.مکتب مدیری
جؤره قل مرحوم نینگ اؤرتاقلریگه «ایغاقچیلرشو آره ده یوریبدی،احتیاط بؤلینگ »- دیب
سیکین توشونتیریش قیلدی .
2008- ینچی ییل 19- ینچی جولای
کانادا
بیر قیشلاق نینگ کؤز یاشلری
(قصّه)
(۳)
باشیدن تاغ آغدریلگن دیک،دُرتاش خاله اینگیل تارتدی. بَری بیر،عایله ده طراب خان
معامله سیدن دلخیره لیک بار وبونرسه سایه سالیب توریبدی .آره دن بیر یریم ییل اوتدی؛
توردی بیک عایله سیده اوچ قؤیدن نشانه هم قالمه دی .
« تؤغری- ده !، حلال مالنی اینیقسه قؤی- ایچکینی ییللب سقلمیدیلر- کو»- دیگن
اؤی-خیال دُرتاش خاله نینگ ایچیدن اؤته دی . توردی بیک ایسه، تؤغری ایش
قیلگنیگه قره می خجالتده . آره دن اوچ ییل اؤتیب هم قالدی بیراق، طرابخاندن
همان درک یؤق . بیر- ایککی قؤشنی نینگ ایتیشیچه طرابخان اوچ- تؤرت قتله
مال- مُلکیدن خبر آلیش مقصدیده تیپه قیشلاققه هم کیلیب کیتگن . بیراق، توردی بیک
بیلن اته ین اوچره شمه گن .
هاشم فا کولته گه اؤقیشگه کیردی . حربی اونویرسیتیده تحصیل آله یپدی .
هاشم نینگ قیشلاقده کؤرینمه گنیگه بیرییل بؤلیب قالدی.ملا یؤسف اونی کؤرمه گنیدن خرسند.
تیپه قیشلاقده ینه بیر ایککی فتنه چی هم هاشم نینگ یؤقلیگیدن
یایلیب- ییره لیب یؤریشیبدی .اولراؤزلری تؤقیگن،خرافات وسفسته لرگه اؤزلری
قاوریلیب یوریبدیلر.
هاشم آته - آنه سیگه خط – نامه لر یازیب توره دی.
یاز باشله نیب قالدی،پیشیقچیلیک پیتی ایدی.توردی بیک عایله سی بیلن سلقین وکتته غوجوم
سایه سیده ، ایرته لب پالیزدن اوزیب کیلتیرگن قاون- تربوزلردن کیسیب،
ییب اؤتیریشَردی .
اوزوملرنی وقتیده باغدن اوزیب قوتیلیش عایله آلدیده تورگن اساسی بورچ سنه له دی .
اوزوم اوزیب اونی یایب ، قوریتیب آلیش نینگ اؤزگچه بیر گشتی بار.
دُرتاش خاله شو کونلری بیش- آلتی خاتین- خَلچ، قیز- باله لرنی اوزوم اوزیشگه
حشراویشتیرگندی ،همّه ایشگه شی توریشیبدی .
- قنی قیزلر- باله لرکون قیزیمسدن باققه چیقه یلیک ،بوگون اوزوم اوزیشنی توگه
تَیلیک،- دیدی دُرتاش خاله حشرچیلرگه .
توردی بیک بؤلسه، سَبتلرده تؤلدیریلگن آق اوزوملرنی مَیز غالگه ، ایلکه سیده تاشیب
کیلردی . بوییل توردی بیک باغیدن کؤپراق مَیز کؤتَریش(حاصل آلیش) فکریده .
شوکونی ایشدن بؤشه ب، باغدن بیرایلنیب چیقنده ی توردی بیک، اوزوملرنی
قوشلردن قؤریش مقصدیده باغ اؤرته سیده قؤییلگن قؤل یاغاچلرنی بوزیب کیلتیردی .
دُرتاش خاله حشرچیلرگه سوزگن آشنی قتیقلب،اوستیگه کؤزه دن چیقریلگن قاورداغنی
ییریتیب آلیب کیلدی . توردی بیک اوقت ییب اؤتیرگنیده ،کؤچه دن «توردی بیک»
دیگن ته نیش آواز قیچقیریق ایشیتیلدی .
- بارقنی طاهربیک ، قره ، کیم او؟ - دیدی توردی بیک قؤلینی ساچیققه اریته توریب.
- آته ، اوغان کیلدی ، آشنه یز،- دیدی طاهر توردی بیک نینگ کیچکینه اؤغلی .
توردی بیک«یاپیریم !» دیب اؤرنیدن توریب کؤچه گه چیقدی .
کؤرسه کی، طرابخان قاره تؤریق آت اوستیده ، آیاغینی ایگرگه مینگشتیرگنچه ،
لیکیلله تیب توریبدی . توردی بیک باریب :
- سلام ،- دیه قؤل بیردی .
- وعلیکم ،- باشینی قیشه یتیرگن حالده، زهرکولگو قیلیب سؤره شدی طرابخان .
- کیلینگ بیر چایله شه یلیک دؤستیم.
- چای ایچیشگه وقتیم یؤق توردی !- دیدی دؤق قیلیب.
- شونچه ییل بیدرک کیته دیمی آدم.- دیدی توردی بیک .
- کیین بیله ویره سن.
- نیمه گه کیلگنینگنی بیلیب توریبمن .
- توغری توشونیبسن .
- نیمه مونچه قباغینگدن قار یاغه دی.
- ایندی حساب- کتاب قیله بیرسک هم بؤله ویره دی توردی بیک!
- بؤله دی ، مین سیندن اوچته قؤی قضدارمن ،لیکین، یرمیگه شریکمن.
قرضیمگه منکر ایمسمن. قچان سؤره سنگ پولینگنی بیره من طرابخان کؤنگلینگنی تؤق
توت آغه اینی .
- هه هه هه هه ، شونچه آسان دیب اؤیله یتسنمی؟
- نیمه؟ آت یاکِی تویه میدی؟!
ایسینگدن چیققن بؤلمسه قرض نینگ ایچیده آتی هم تویه سی هم بار- ده توردی،- مینسیمسدن
ایتدی شونده ی دیب .
- خؤب میلی ، حسابلیک دؤست ایریلمس ، دیدیلر،- خاموش آهنگده دیدی توردی بیک.
- ایرته گه مُلله یوسفنی اؤزینگ بیلن آلیب کیل شهرگه اؤرتاق .
- قؤل بیلن آچیله یاتگن توگوننی تیش بیلن آچمه یلیک.- دیدی توردی بیک .
- سین بیلن مینینگ مشکلیم شریعیت سیز، قاضی سیز حل بؤلمیدی .
- مین تؤغری گپنی ایتدیم سینگه برادر.
- گپینگ تؤغری ، لیکن«امّا» سی بار- ده .
- او نیمه دیگنینگ طرابخان ؟ حیر تله نیب سؤره دی توردی بیک .
- امّا سی شو کی، سینینگ حسابینگ بیلن مینینگ حسابیم تؤغری کیلمیدی .، طرابخان
آتینی آرقه گه تیسه ریب ، کیلگن یؤلیگه قیتب کیتدی .
توردی بیک پریشان حال اوییگه قیتیب کیلدی- ده، چقورسکوتگه کیتدی .کؤپ نرسه لرنی
مییه سیده سیغدیره آلمه دی .
حشرچیلردن ایندیگینه بؤشه گن دُرتاش خاله ،ایری نینگ روپره سیگه کیلیب اؤتیردی :
- آته سی مونچه خفه کؤرینه سیز؟ - دردّاشلیک قیلماقچی بؤلیب سؤره دی خاله .
- اؤشه لعنتی قؤی لرینی یؤقلب گیلگن، غُری- پیش قیلیب کیتدی، بیلمیمن عاقبتی نیمه
بؤله دی؟ دعواسی کتته گه اؤخشه یدی اونی .
- اوروش قیلمه دینگیزمی؟
- پست- بلند گپنی اؤزی باشلب گپیریب کیتدی ،- دیدی توردی بیک خاتینیگه قره ب ساکنراق
بیر آهنگده،- پیشانه ده یازیلگنینی کؤره میز.
سه شنبه کونی توردی بیک بامداد نمازینی اؤقیب ،ایرته لبکی چاینی ایچیب،اکه سی قربان
مراد بیلن بیرگه لیکده شهرگه باریشدی . طرابخان توردی بیکنی ولیجان نینگ بزازلیک
دوکانیده کوتیب توراردی . اکه-اوکه سلام قیلیشیب دوکانگه کیردیلر. مجلسنینگ تؤریده ملا
یوسف چلپیلله تیب قیزیل توریشکنی سؤریب اؤتیراردی .ملازمت یوزه سیدن توردی بیک
واکه سی قربان مراد نی ایلیقینه سؤزلربیلن قرشی آلگن ملا یوسف ،
قیرمیزی چاینک دن بیر- بیر پیاله کؤک چاینی اوزه تدی ،- یسنه گنچه کتته آچیلگن
آغزینی هاوچی بیلن یاپدی و درّاو تلاوت قیله باشله دی .
بو مجلسده ، جامع مسجد نینگ امامی هم ایتیلگن ایکن ، اوهم کیلیب قالدی .همه سی بؤلیشیب
ییتی کیشی بومهم مساءله اوستیده باش قاتیریب توراردی .
طرابخان حسابچیسی بَرمخان نی چقیریب ، توردی بیک نینگ قرضینی حسابلشگه بویردی .
قاره گینه ، قاقمه دن کیلگن حسابدان قؤلتیغیده گی ایسکیرگنراق دفترنی اؤرته
گه تشلب، چَقیلله تیب چؤتده سنه ی کیتدی . اوچ قؤی نینگ باشده گی نرخی، یونگی،
قیی گچه فایزی (فی یوز)بیلن قؤشیب حسابلب ، توردی بیکنی قیرق سککیز مینگ بیش یوز
افغانی قرضدار قیلیب چیقردی و...
شو پیت قاپ- قاره تیر گه باتگن توردی بیک نا تینچله نیب :
-بو عداوتدن بؤلک نرسه ایمس خؤبمی؟ سلله سینی تیزه سیگه قؤیه توریب ،- مین قؤیگه
هم محتاج ایمس ایدیم، اؤزینگ بو جیریق وایت چَینه مس قؤیلرنی حویلیمگه تشلب
کیتدینگ طرابخان! شونده ی می یاکی ، ایمسمی ایت ؟! نیمه مدعانگ بار مینگه .
مینی سیدن اوچ ارّیق و اؤلکسه قؤیلرینگ حسابیدن تؤقیز یوز قرضیم بار، بو گپنی
شومجلسده
هم ، ایته من خدا نینگ آلدیده هم ایته من . باشقه مینی سینگه بیره دغان پولیم - اقچه ام
یؤق،بار بیش قؤلینگ اون لندنگچه آزاد،-دیدی غضبی تاشگن بیرحالتده
طرابخانگه قَره ب ومینیگ سیندن قؤرقه دیغان جاییم یؤق.
شو پیت، مَمیزلب تورگن طرابخان :
سین هلی مینینگ حقیمنی ییه دیگن بؤلدینگمی؟- جاییدن توره ی دیب ، اورماقچی بؤلیب
بزازنینگ گز چؤپیگه قؤل اوزه تدی و استغفرالله قیلب دغه لب،ینه قیتیب جاییگه اؤتیردی
طرابخان . دوکان ایچیده غَله غاور تاوش کؤتریلدی .
توردی بیک نینگ اکه سی قربانمراد کؤزلری کاسه سیدن چیقودیک بؤلیب
«زمان زؤرنیکیمی هلی!!!»-دیه یؤغان قؤللری بیلن طرابخان نینگ کیکیرتگیدن بیربوغدی.
شونده، اؤتیرگنلر«هی- هی قیلیب» طرابخانینگ قیزرگن بؤینینی زؤرغه
قربانمراد نینگ تیمیردیک برماقلریدن اجره تیب آلدیلر.
آره دن کؤپ اؤتمی ایککی ضابط تؤرت پولیس کیلیب توردی بیک و اکه سی
قربانمرادنی قؤللرینی اؤلچکلب آلیب کیتیشدی و باریب زندانگه تیقدیلر...
توردی بیک نینگ قماققه آلینگنیدن خاتین- باله سی بیخبر.
بو گون قرض مساله سی نه یالغیز حل بؤلدی بلکی، پرابلم کتته لشدی .
دَرتاش خاله کون بؤیی ، باله چقه سی بیلن ایری توردی بیکنی اوییده کوتدی .
توردی بیک نینگ دَرگی بؤلمه گنیدن خاله نینگ جانی ایچیگه سیغمه یپدی .
دُرتاش خاله شو کونی اؤغلی هاشمدن خط آلیب ، یوره گی سیوینچدن تاشگندی .
او قؤلیده خطنی توتیب،اؤغیلچه سی بیلن کتته کؤچه گه خبر آلیشگه چیقدی .
خیالییده«ایری کیله بیرسه- ده منه آته سی هاشم جاندن خط کیلدی»-دیب توردی بیک نینگ
یوره گینی آلگیسی کیله دی،دردینی اینگیل لشتیرگیسی کیله دی . معلوم سببلرگه
کؤره بوگون بونرسه عملگه آشمیدیگن بؤلدی .
بوتون عایله اوقات تاتمسدن کؤرشام اوخله شدی . دُرتاش خاله بیر آیاغی ایشیککه
بیر آیاغی اوییده، اؤشه کیچه سی کؤز یومه آلمه دی .
ایرته تانگ آتدی ، قؤشنینی نینگ اؤغلی یوگوریب کیلیب بؤلگن واقعه نی آته سیدن
ایشتگن ایکن خاله گه ایتیب بیردی . دُرتاش خاله - نی قولاق بیلن ایشیتسین کی،
ایری قماقه آلینگن! قین آغه سی قربانمراد هم زندانده .
اوّلیگه دُرتاش خاله کؤپ اؤکسیب ،ییغلب- سیقتب ، جورَه ب کؤز یاشی قیلدی .
بیر یاقدن خوش خبر، ایککنچی تاماندین- شوم خبر. باله لرنینگ آنه سی شو اؤرته ده
کؤییب یانردی ،نیمه قیلرینی بیلمیدی ...
هوا بیر آز سلقین تارتدی ، دَُرتاش خاله جانینی قؤیرده جای تاپمی ، کؤک سفال
ایشدن تؤرته غغَلله نی ، آقلیق دیب، ینه بیر کاسه ده تؤلدیریب سوزمه آلیب ،خطنی
اؤقیتگنی ملا ایزلب قؤشنی محلله گه جؤنب کیتدی.
نهایت خطنی ملا گه اؤقیتدی . خط ده منه بولر یازیلگن ایدی :
« اسلام وعلیکم آته جانیم ، آنه جانیم ، آپه گینم ، جَجیگینه سینگلیم آیدین!،جاندن عزیز
اوکه لریم طاهر جان و بای نظر . قه لیسیزلر؟
مین ساغ- سلامت یوریبمن ، اؤقیشلریم یخشی ، منه ایککینچی کورسگه هم اؤتدیم .
سیزنی کؤپ ساغینه من ، کیچه لری توشیمگه کیریب چیقه سیزلر. تیپه قیشلاقنی
بیرام ساغیندیم .اونینگ تار کؤچه لریده باله لیگیمنی ایسلب تینگقورلریم بیلن اؤینه گیم
کیله دی . بابام و بی بیم نینگ قؤینیگه گؤدک بؤلیب اؤزیمنی آته ی دیمن .
خیالیمده اؤرتاقلریم بیلن کؤچه چنگیتیب یورگنیمده، یامغیردن ترقه گن توپراق هیدلری
دماغیمنی قیتیقله یاتگندیک بؤله دی . گاه- ده ، تینگداشلریم بیلن قیر آدیرلر بؤیلب
جؤرغاشین ، لاله ، قیزغلداق وقؤزی قارین تیریب یوره من . سیگیرلریمنی پاده دن
اجره تیب اویمگه آلیب کیلیشلریم بیر دنیا ایدی ... آه باله لیگیم پاشا لیگیم !!
آته جان سیز بیلن طرابخان اؤرته سیده گی مساءله لر حل بؤلیب کیتدیمی؟ شوندن کؤپ
بیزاوته لنه من. ایکین- تیکین ،باغ- راغ لرینگیزنی ییغیب آلدینگیزمی؟ یا نینگ گیزده بؤلیب
عایله تشویشینی سیزبیلن بیرگه تارتگیم کیله دی ...
آنه جان! سیزنی بی حد سیوه من . مینی دیب تونلری بیدار،عذاب تارتیب کتته قیلگن ینگیز
اجرینی هیچ نرسه بیلن قیته ره آلمسلیگیم هم عیان .
میندن کؤنگلینگیز تؤق بؤلسین سیزلرنی اویتگه قالدیرمیمن . عایله م نامینی ،
قدر- قیمتینی کؤز قره چیغیدیک اسره یمن . نصیب بؤلسه سیزلرگه شان- شهرت
کیلتیره من و تیپه قیشلاقنی عالمگه تانیته من. مینی دعادن یؤقله نگ قؤلینگیزدن اؤپیب
خیرله شه من حرمت و ادب ایله اؤغلینگیز هاشم»
اوشبو خطنی ایشیتگچ، دُرتاش خاله نینگ دلی ویران بؤلیب کیتدی . ییغیدن اؤزینی توته آلمه
دی . او توشیده هم هوشیده هم «هاشم بؤلسه ، آته نینگ احوالیدن خبر آلردی ؛
اونی زنداندن چیقَریب آلرمی ایدی؟ یؤق، یؤق!بالَم ایشیتمه سین بو کونلریمزنی .آه تنگریم!!
- دیگن اؤی وتصورلرایچیده یشه یدی .
دُرتاش خاله خؤرسینیب ، پاکتنی آلیب اؤپیب کؤزیگه سورتدی .
معلوم بؤلدی کی، توردی بیک وقربان مراد اوستیدن محکمه ایشی آچیلگن . اکه- اوکه لر
قماقدن چیقریله دی ، محکمه قیلینیب ینه زندانگه سالینه دی . توردی بیک نی کؤریشگه
هیچکیمگه ایزن ایتیلمه گن...
چهار شنبه کونی بیش- آلتی آقساقالنی قاضی قیشلاقدن محکمه گه تیله تدی .
محکمه اداره سیده ، تؤرده گی چوکیده قاضی نینگ یانیدن کؤزلری بقره یب طرابخان
اؤتیراردی . دبدبه لی کورسیده ایسه قاضی اؤتیریبدی. قاضی نینگ اسمی حضرت گلخان و
آدملرنینگ ایتیشیچه اصلی وزیرستانلیک . فارسی- درینی غلیظ تلفّظ قیله دی .
پیشانه سیده کؤک خال قازیلگن . هر ایککی گپیده «نوکه»- دیب قؤیه دی . بو سؤز اونینگ
ایرمه گی بؤلیب قالگن . قاضی نینگ شعبه سیده ایککی دانه چرمگه قاره چققه سالینگن
بیلک دیک دَرٌه آسیلگندی . قاضی نینگ میزی اوستیده ییتی قبت اصل تیکه گه اؤره لگن
«قرآن» قؤییلگندی . دیوارلرده قرآن آیتلری توشیریلگن پلاکارتلر کؤزگه تشلنه رایدی .
ایشیک آلدیده توردی بیک و اکه سی قربانمراد قؤللری کیشنلنگن بیر احوالده ایاق
اوستیده تورار، ایککی عسکر محکوملرنینگ ایککی تامانیده قازیقدیک قاتیب قالگن
شکلده بورچینی اؤته یپدی .
قاضی نینگ اداره گه کیریب کیلیشی بیلن بیردن آدملر آیاق اوستیده قَلقیب توردیلر.
جمع بؤلیشیب صلواة ایتیب ، الله اکبر دیدیلر.
اوَلیگه قاضی نینگ یاردمچیسی زمانگلخان دوسیه مضمونی یعنی دعواگرنینگ ادّعاسی
و متهم نینگ جوابینی مجلسده حاضر بؤلگنلرگه اؤقیب بیردی . سؤنگ شریعت حکمنی
اعلان قیلدی :
«بنده زمانگلخان شونی عرض قیله منکی، طرابخان و توردی بیک اؤرته سیده گی
دعوا عریضه سی حق وعدالت یوزه سیدن محکمه ده کؤریب چیقدیلدی . آستانقل
اؤغلی توردی بیک طرابخان نینگ اوچ قؤینی قرض آلیب وقتیده پولینی قیته ریب
بیرمه گن . ینه اوستیگه ییگیرمه سیر (میمنه سیری بیلن) دان محصولاتلری قرض
آلگن اونی هم قیته ریب بیرمه گن .سهل کم تؤرت ییلچه قؤی نینگ اقچه سینی، بیش
ییل هم بوغدای،ارپه، تریق و جوگاری قرضینی بیرمه ی کیلگن .
محکمه نینگ حکمی بیلن بیرلک قیرق مینگ دن آشیقراق پولنی تؤله شگه قادر
بؤلمه گنی اوچون تؤردی بیک نینگ تؤرت طنابلیک باغی، بَرچه مال- مُلکینی تارتیب آلیب
طرابخانگه بیریشگه مجبورمیزو شریعتمیز شونده ی حَکم قیله دی . طرابخان
نینگ بؤنینی بؤغیب دیققه نفس قیلگنی اوچون آستانقل اؤغیلی قربانمراد گه هم تؤقیز
ییل قماق جزاسی تعیین قیلیندی» ایندی ایککی آغیز سؤزرشته سینی شاهد ،واقعه گه
حاضر وناظر بؤلگن ملایوسف جنابلریگه گه بیره میز .
ملا یوسف چاغله نیب اؤرنیدن توردی:
- الحمدالله ،- قَخیله تیب تاماغینی قاقدی،- برادریمز توردی بیک قرض مساءله سیده
گردیککینه غفلت قیلیب قؤیبدیلر. دَیننی آخرتگه کؤتریب کیتمسلیگی اوچون شریعتمیز اونگه
رحم قیلدی . توردی ! ایندی سیزگه آتش دوزخ حرامدیر. بونینگ صوابینی ینه
زیاده قیلسین. چین دنیاگه الله نینگ حضوریگه قیزیل یوزبیلن باره جکسیز.
بو بابتدن بهشت نینگ حوری و غلمانی سیز نینگ خذمتینگیزده بؤلغی انشالله.
بو حکومدن راضی بؤلیشیز کیره ک توردی بیک!
وقاضی حضرتلریگه چیقرگن عدالتلی حُکمی اوچون الله اولوغ اجرعطا قیلسین ، دین
وشریعتیمیز برقرارو دولتیمیز پایدار بؤلسین آمین یا رب العلمین!!
اؤتیرگنلر فاتحه گه قؤل کؤتریشدی . محکمه حکمی جریانیده متهم و محکوملرگه
سؤزبیریلمه دی. مجلس ترقلدی- ده ، توردی بیک قؤلینی منگله ییگه توتیب ،کؤک
تؤنینی بیر قاقیب ایلکه سیگه تشلب اوییگه جؤنب کیتدی . بیر یریم ساعت دیگنده
باله -چقه سی نینگ قاشیگه خسته- کوفته ، هارغین بیر کؤرینیشده ییتیب باردی .
توردی بیک باشی تنغیب باغلنگن؛ قؤلی بؤینیگه آسیلگن؛ سؤلغین بیر قیافه و پریشان
احوالده ایدی . خاتین- باله
ایزی چو قیلیشیب، آته نینگ بغریگه باسیلیب ، قوچاقله گنچه ییغله ی باشلشدی.
توردی بیککه اؤن کون زندان و شکنجه بیریاققه بؤلدی - یو، باله لرنینگ
بیزیللب داد- وای سالیشلری بیر یاققه . اؤن کون قماقده بؤلیب اؤتگن نرسه لرنی
توردی بیک هلی خاتینیگه ایتگنی یؤق
توردی بیک بیتاب، بوتون تنه سی شکنجه دن زیزقیره دی. اوستیگه اوستک ایستمه سی
هم بار . او خاموشگینه تؤشب قؤیلگن کؤرپه چه اوستیده اوزه له توشدی .
گپیریشگه مداری، مجالی یؤق. باله- چقه بیلمسلیگی اوچون باشیدن کیچیرگنلرینی
سیر بیرمه یپدی. دُرتاش خاله آله توریب ایری نینگ آیاق- قؤلی ، ایلکه لَرینی آوقه لی
باشله دی . بو نگه هم توردی بیک نینگ طاقتی یؤق . گؤزه لگینه آیدین کفتلری بیلن
آته سی نینگ یوزلرینی بیر سیله دی . ساغیگنیدن چؤلپیلله تیب اؤپیب هم قؤییدی .
بیر پیت دُر تاش خاله ییرینی گپگه توتدی .
- نیمه لر بؤلدی آته جانیسی؟ شونچه کوندن بیری سیزدن بیزگه هیچ کیم احوال
کیلتیر مه دی . اؤن کوندیر کی اویده قان یؤتیب اؤتیریبمیز . یؤلیزده کؤز توتیب .
- نیمه لر بؤلدی ؟ بو قنده ی کؤرگولیک؟ توشونتیرینگ بیر باشدن آته جانیسی!!
توردی بیک نینگ تیلی درد شدتیدن زؤرغه سؤزگه باردی :
- آی خاتین!- سیکین کؤیله گینی کؤتریب ، بیقینیده گی قاره یگن یره و ماه مه تلاقنی
کؤرستدی،- بولرنی کؤره سنمی ؟ اوچ قبیرغه م سینگن، اؤپکه جگریم ییزیلگن .
قماقخانه ده بیرهفته شکنجه قیلدیلر، اوریشدیلر . قیلمه گن عیبیم اوچون جزا آلدیم .
قربانمراد هلی - یم قماقده . اونی کو کؤمکؤک لتته دیک قیلیب تشله دی ظالملر...
شو احوالیمده قاضی خانه گه آلیب باراردیلر. اوی کویگور قاضی باغنی ، ییرلرنی
بَرینی حسابلب قؤلیمدن آلبیب طرابخانگه بیردی . ایندی منه شو جزیره مه قیشلاقده،اؤز
دولتیمیزدن اجره لیب یششگه محکوم میز آنه سی ،- دیه چقور آه تارتدی توردی بیک .
- آه اویینگ کویسین طرابخان، اوروغینگ قوریسین اوغان، آخر اؤچینگنی آلدینگمی ؟!
یورتیمیزده زمین قالمه دی بو اوغانلر قؤلیدن، قنده ی بهانه تاپمه سین شو اوزبیکلرنی اؤز
یورتیدن سوروب چیقرگنی- چیقرگن ،- ایزاس تارتیب ایککی قؤلینی ییرگه اوریب
قرغه دی و هوشیدن کیتیب ییقیلدی دُرتاش خاله ... بیرآزدن کیین او اؤزیگه کیلدی ،
کؤزینی آچیب تیوره ک- تاشگه بیر قَره دی .
توردی بیک خاتینی نینگ قؤلتیغیدن کؤتریب، بیر پیاله ساوق سو ایچیردی .
کؤنگلینی کؤتردی ، سؤنگره :
- ای خاتین نیمه قیله سن خونابه قیلیب، فایده سی یؤق
« زمان زؤرنیکی، تماشا کؤرنیکی»- دیگن نقل بار. قدرت اؤز قؤللریده. شونی توشوندیم کی،
اوغانلر تورکستانگه ایگه تورماقچی . شونده ی هم قطغن زمین ، سنمگان، بغلان،
بلخ،جوزجان، سرپل وفاریابدن مینگلب جریب یخشی حاصلخیز ییرلر
اؤزبیکلردن تارتیب آلیندی .
اؤزبیکلرکیندیک قانی تامگن آنه یورتیدن اجره لیب بارماقده . بو نرسه آلدین لری
باشقه لرنینگ باشیگه کیلگن بؤلسه ، بوگون مینینگ باشیمگه کیلدی . تؤغری،
ایتگنلری راست اؤزبیک باشسیز، ایگه سیز- ده . «ایتسم تیلیم ، ایتمسه م دلیم کؤیر»
اؤزبیکلرنینگ تیلیگه تمغه باسیلگن . هاشم راست ایته ردی ،
«اؤجک نینگ قاچیب بارگن جایی
سامان خانه»- دیگنلری دیک، اؤزبیکلر باله توغدیریب کؤپه یش ، تؤی قیلش، خدایی
قیلیش، مهماندارچیلیکدن باشقه نرسه نی هضم قیلمیدیلر. وتاپگنینی انه شونده ی
یؤللرگه ساوریشدن باشقه نرسه نی توشونیشنی خواهله میدیلر. اؤز – حق وحقوقلرینی
توشونمسلیک نینگ عاقبتی منه کؤریب توریبسن .پیشانه م تق ایتیب دیوارگه تیکندن
کیین بو گپلرنی توشونیب ایتدیم،- دیب اوزاق گپیردی ایچی کویب تورگن توردی بیک .
آیدین قیز بیرجام موزدیک سونی آته سیگه توتدی و آته نینگ بؤینیدن قوچاقلب،
یوزلریدن اؤپه بیردی . قیزچه باشیده گی گل شفتالو رومالی نینگ بیر اوچی بیلن
آته سی نینگ تیر باسگن یوزینی اریتیب آلدی . توردی بیک اؤزیگه کیلیب :
- خاتین بو گپ هلی تؤله حل بؤلگنیچه یؤق . اؤؤؤؤ نیچه ییل آلدین تؤرت سیردن
بوغدای، ارپه، مککه جوگاری و تریقنی همّه قطاری ، طرابخان بیزگه هم تقاوی
بیرگن ایدی . مین شو تقاوینی اؤشه ییل طرابخان نینگ ناظری آرقه لی
شوردریاگه یوبار بیدیم .
- هه ایسیمده ، نیمه او بونگه منکرمی ؟ سؤره دی خاله .
- هه تانمه یپدی نا مرد.
- شو ارپه - تریققه اؤلیب یاتیب ایدیک می ؟ یا بسم الله !!- شونده ی دیدی دَرتاش خاله .
- گپ اونده ایمس خاتین ! او نینگ مقصد ومدّعا سی شو تیپه قیشلاقده مینی سیندیریش .
باشقه لرنینگ هم آغزیگه یوگن سالیب، اوی وقیشلاقلرینی سیکین- استه
تارتیب آلماقچی او خاتین طلاق .
قاضی خانه ده ،طرابخان نینگ حسابچیسی تقاوی دره گیدن مینی ینه قرضدارگه چیقردی.
- گؤری کویگور ملا یوسف همّه سینی بیلردی- کو، نان وتوزیم حرمتی قاضیگه
ایککی آغیز حق گپنی ایتمه دیمی ؟- سؤره دی خاله ایریدن .
-اوایمانسیزنینگ وقت تاماغینی یاغلب قؤیگن ایکن طرابخان . قاضی خانه ده ملا یوسف
« دینیمیز،شریعتیمیز قوم و مللت تنیمیدی . الحمدالله دارالاسلامده یشه یمیز،حق الله نینگ
اسمیدیر،بیز فقط حقنی ایته میز»- دیب قاضی نینگ آلدیده عیبدار چیقردی مینی .
او نینگ «قرضینی وقتیده تؤله مه گن»- دیب ایتگن سؤزلری قاضیگه دستک بؤلدی ،
طرابخان نینگ آشیغی آلچی توردی، پیچاغی یاققه باتدی،آمدی چاپدی .
- هه! بیله من مُلله لرنینگ ایمانی پول ویاغلیققینه پَلاو،شولرنی بیرسنگیز بلبلدیک
سیره ی بیره دی.- دیب اؤیگه تالدی،- بیزدن هم کؤپ ییگن- کو اوچوچیک تاماغ،
حرام اؤلگور.- دیدی دَرتاش خاله .
شو قرض طفیلی توردی بیک لکّی دیگن نامنی آلدی یعنی اونینگ قرضی یوز مینگدن
آشیق ایدی. بیک بو قرضنی ایککی دنیاده هم اوزه آلمیدی. بیرایککی دؤستلریگه باریب،
مصلحت قیلدی. کیمگه بارمَسین «اوی وجایینگنی تشلب، یورتدن چیق، باشینگنی آلیب
کیت بیر یاققه!!» . بوگپلر بیککه یره اوستیگه توز سیپگندیک بؤلدی. او وهیمه اؤپقانیگه
غرق ایدی . هر کَس و ناکسگه قؤل اوزه تیب،امیدسیزلیکدن باشقه نرسه گه ایریشمه دی .
توردی بیک همّه نرسه نی ایچیدن بیر- بیر اؤتکزدی حتا اؤزینی اؤلدیرماقچی هم بؤلیب
کؤردی خیالیده .«ننگ-ناموس وایل- یورتینی تشلب قاچیب کیتیشدن کؤره آغریق جزایؤق»
- دیگن خلاصه گه کیلیب، باله- چقه نینگ باشیده ، ننگ وناموس اوچون اؤلیشنی افضل
تاپدی و همتینی یوز برابر یوکسک توتدی . تؤقینه یشب یورگن عایله ، بیردنیگه
مال ودولتیدن اجره لیب، قشاقلشه باشله دی . ایندی ییتتی جاننی باقیش توردی بیک اوچون
آسان ایمس ،امرمحال بؤلیب قالدی .اونی کؤچه- کؤیده کؤرگن آدم «لککی»- دیب
چَقیره یاتگن بؤلیب قالیشدی. بوطعنه تاشی هرگَل اونینگ یوره گینی پرچه لب،
قان ققشه تردی .آره دن ایککی هفته اؤتیشی بیلن ینه طرابخان قرضینی قیستب دروازه نینگ
آرقه سیگه کیلیب توردی . هرمرته کیلیب،« توردی، توردی» - دیب قیچقیریشدن قولاغی
قامتگه کیلیب طرابخاننی چه وغلب تشله گیسی کیله دی . دُرتاش خاله اونی آسایشته لیککه
چقیره دی ، «اؤزیزدی باسینگ- اؤزیزدی باسینگ» دیب اچچیقدن توشیره دی .
توردی بیک باشیده شوردریالیکلرگه جواب بیرگنی کؤچه گه چیقمه ی یوردی .
اولر هم توردی بیک نینگ آرتیدن کیلرینی تؤخته تمی، کونده کیلیشدن قالمه دی .
توردی بیک عایله سی هم نجات ایزلب بارمه گن ایشیگی قالمه دی.
آخری، بیر تؤده قوراللنگن قومنی توردی بیک نینگ اوییگه ییتکلب کیلدی .
طرابخان نینگ کیشیلری توردی بیکنی«اگر پولنی اوزمه سنگ جانینگدن اُمید قیلمه...»- دیه
پؤپیسه قیلدیلر. اولر اؤز تیللریده الّه نیمه لرنی کینگه شه یاتگن ایدی .
تیپه قیشلاقلیکلر توردی بیک نینگ یقینلری هم بو احوالنی کؤزلری بیلن کؤریب توریشیبدی .
بیرار چاره قیلیشه گه اولر نینگ عقلی ییتمه یپدی . طرف- طرف بؤلیب
جنگ قیلیش آسان ایش ایمس اولر اوچون، طرابخان نینگ نفرلری قوراللنگن ؛حکومت
هم اولرنینگ آرقه سیده توریبدی . هر حالده بوگون ماجراسیز اؤتدی . وضعیت بوندن
بیش بدتر بؤلمسلیگیگه کفالت قیلیب بؤلمیدی . طرابخان نینگ تهدید ودغدغه لری
عایله باشیگه کؤلنکه سالیب تورگنی شونده ی بیلینیب تورردی .
ادامه مطلب...
بیر قیشلاق نینگ کؤز یاشلری
(قصّه)
(۲)
-بسم الله...روزه توتدیم ناز اوچون ، نازو نعمت بار اوچون ، یره تگن قبول قیلسین ،
آخرت ایمان اوچون .
بیر پیاله موزدیک سونی ایچه یاتیب ،توردی بیک :
- بلا ایکنسن اوو،خاتین،- دیب جیلمه یب قوییدی...
قؤیلر سیمریب کیتدی . طرابخاندن هیچ درک یبؤلمه دی .
توردی بیک وخاتینی دُرتاش خاله«باله-چقه لرنینگ اؤنیب اؤسیشی،بلا-قضالردن سقلله شی،
یامان کؤزوسوخدن اسره لیشی اوچون قان چیقریب خدایی قیلسیک می ایکن»- دیگن خیالگه
باریشدی .شونده دُرتاش خاله« یا پیریم بهاالدین بلاگردان»- دیه پیرلرروحیدن مدد سؤره ب
آمین قیلدی .
طرابخاندن؛آلینگن قؤی نینگ بیری رؤزه نینگ بیرینچی هفته سیده سؤییلدی . ملا امام وینه
اؤن کیشی هم قیشلاق خداییگه ایتلدی .اؤشه کونی مهمانلرگه آوقت تارتیلدی.افطارگه کیلگنلر
توردی بیک عایله سیگه خیر وبرکت،تؤکین- ساچینلیک، تؤی- تاماشالر تیله شدی .
قیته- قیته آمین قیلدیلر.
بیرآی رؤزه ،اوچ کون هیت هم اؤتدی ،عادتده گی دیک، یقین قرینداش،قؤنی-قؤشنی
هیتنی بیر- بیریگه تبریکلشدی . ینه اؤشه،همیشه گی،تیریک چیلیک دوام ایته بیردی .
باققه باریش- قیشلاققه کیلیش ،محنت ومحنت توردی بیک نینگ حیات طرزیگه ایله نیب
قالگن،بوندن هیچ چرچه می، ذوق آله دی .هاشم جان هنوز اؤقیدی ،اؤن سککیز یاشده
بیر- ایککی هفته دن سؤنگ مکتبنی بیتیره دی .
او،خوش کونلرنی جوده هم یاقتیرار،عایله نینک بوتونلیگی،تاتیولیگی و اؤزیگه تؤقلیگیدن
بی حد سیوینه دی .امّا،آته- آنه سینینگ اِیریم- سیریملرگه موککه سیدن کیتگنیگه کؤپ
رنجیب قالدی . دُرتاش خاله فال آچتیریش،ملاگه باریشدن،جهرگه کیریش، قاقیمچیلیک،
بی بی سه شنبه وبی بی مشکل قیلیش،ارواحلرنی ایسلش، قبرستانگه باریش و ایس
چیقه ریشدن هیچ پیت چرچه میدی. بونده ی اِیریمچیلیکلرانچه-مونچه چیقیم وصرف-خرَجت
طلب قیله دی .هاشم جان بواحوالنی کؤریب کؤپ اچینه دی . آخری بیر کون صبری چیده می،
توریش بیراره آلمی مینگ یوره کنی بیریوره ک قیلیب آته- آنه سیگه شونده ی دیدی :
- مونچه مرده پرست بؤلمه سنگیز ایدی! خفه بؤمنگیزلر-او،شواؤزبیکلرنینگ آمین قیلیشی
جانیمگه تیگیب کیتگن .نیمه!بولر،اقّللی،اؤزبیکچه گپ توزیب،اؤزارا فکرلشه آلمیدیلرمی؟
هرتؤکیسده بیرآمین،گپ-سؤزیؤق ،آمین آمین آمین.ای اؤرگیلدیم بو چله مسلمانلردن!- دیدی
هاشم .هاشم نی قیشلاق ملا امامی یاقتیر مس،دایم،« اونی باش یلنگ ،کافرو بیتگه چاپر»- دیب
اوستیدن کولیب یورارایدی. مسجد امامی ملا یوسف نینگ جیغیگه تیککن نرسه ،مکتب باله لرنینگ
پتلون ،شلوارکییشیلری ایدی . اؤقوچیلرنی بو احوالده کؤریشی بیلن «استغفرالله، استغفرالله»
- دیب در حال ایککی رکعت استغفار نمازینی اؤقیب آلردی.
هاشم هم تینیب تینچیمس بیر باله - ده .مکتبده اؤقیب کیلگن کمیا،فزیک،جغرافیه وبیالوژی
درسلرینی اؤشه کونی- یؤق، آته - آنه سی، مسجدّه ایتیب بیردی .اونینگ بیرکونی مسجدّه
ایتگن گپلری ملا یوسف نینگ تابینی قاچیردی .اوشنده هاشم تیوَره گده گیلرگه منه بولرنی
ایتیب بیرگن ایدی :
- ییر سیاره سی ایله نه دی، کاینات بغریدن بیزگه مُلتیللب کؤرینه دیگن یولدوزلر اصلیده
جوده- جوده کتته و بیزده جوده اوزاقده دیر. یولدوزوسیاره لرهم خودّی تیریک موجودات
کبی توغیله دی ، اولغه یه دی وقریب اؤله دی؛چیکسیزلیکده ساچیلیب کیته دی .
اولرنینگ اؤرنیده باشقه سی توغیله دی .منه آی هم کؤریمسیزبیرجزیره؛او نورینی قویاشدن
آله دی .او،ییر سیاره سی نینگ یؤلداشیدیر. بو گپلرنی بیزگه علم شونده ی دیب اؤقیته دی .
هاشم نینگ ایته یاتگن طبی معلوماتی کؤپچیلیککه معقول ومنظورایدی .شونی هم ملا یوسف
هضم قیله آلمه دی . بیر کونی هاشم :
- انسان اعضاسی ویتامینلرگه محتاج . بیز استعمال قیله دیغان آوقتلرده فایده لی ویتامین لر
و پروتین گه بای بؤله دی،اینیقسه،کؤکت ومیوه لرده،مثلاً! گوشتده تیمیرمادّه سی بؤله دی
- دیدی او آدملرگه قره ب. بو گپلرنی ایشیتگن ملا یوسف قیزَریب ، بؤزه ریب :
-توبه توبه توبه،برادرلرقیامت قایم بؤلمی نیمه بؤلسین؟ بوتیرانچه نینگ گپلریگه قره نگ.
بوگپلرنی ایشیتگن آدم نینگ باشیدن ایمانی اوچیب کیته دی . هه بو قیپ- قیز یل یالغان نینگ
اؤزی- کو!- تسبیحنی تؤرته- تؤرته آغدره یاتیب،-اؤزینگیز ایتینگلرمومن مسلمان لربرادرار !
مینگ ییللردن بیری آته بابه لریمیزو بو گون اؤزی میز الحمدالله مال سؤییب گوشتینی تناول
قیلیب کیلماقده میز.ایشیتگنمیزسیز،بیرارمال گوشتیدن تیمیرپرچه سی یاکی بیرارته میخ چیققه
نینی ! اهه ایتینگلر؟
هاشم ملا امام نینگ قؤلیدن قیشلاقنی ترک قیلی دی دیب توریبدی . بو وضعیتلرده هرقه لی
آته- آنه « مونچه شکاک بؤلمه گین بالم »-دیب هاشیمگه نصیحت قیله باشله یدی .
هاشم هم سادّه گینه آته- آنه سیگه کؤپ یوره ک کویدیره دی .
هاشم بیر کونی مکتبدن قیتیب کیلرکن آته-آنه سیگه :
- مال-حال دیسیز،اطرافده نیمه بؤله دیگنیدن بی خبرسیز.اؤزینگیزعلم-معرفت لی
بؤلمه دینگیر،باله -چقه لرنی اؤیله سنگیز یخشی بؤلردی،- دییدی .
- اؤزبیکدن هم حاکم ،منصبدار بؤلیبتمی اؤزی ؟ - دییدی توردی بیک اؤغیلگه قره ب .
- مین اؤزبیک بؤلیب توغیلگنیمدن فخرلنه من آته جان ،مینینگ اؤتمیشم پارلاق بؤلگن؛ بونی
مین یخشی بیله من.امّا،بوگونیمزچتاق،ایرتمیز ینه اؤشه بخت سیزلیک!سواد سیزکتابدن بیزار
ایل ایکنیمیزگه اچینه من- ده،مییه میزگه تؤی،خدایی وآمین قیلیشدن اؤزگه نرسه سیغمیدی .
بیز قاره خلق میز اخیر!!- دیب چقور آه تارتدی هاشم .
ادامه مطلب...
pes_Arab azb_Arab zsm_Latn pes_Arab pbt_Arab pes_Arab azb_Arab azb_Arab uzn_Latn snd_Arab azb_Arab snd_Arab pes_Arab bjn_Arab pes_Arab pes_Arab prs_Arab pes_Arab pes_Arab pes_Arab azb_Arab pes_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab urd_Arab azb_Arab pes_Arab urd_Arab azb_Arab pes_Arab azb_Arab azb_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab urd_Arab azb_Arab pes_Arab kas_Arab azb_Arab pes_Arab urd_Arab azb_Arab azb_Arab ckb_Arab azb_Arab pes_Arab pes_Arab azb_Arab azb_Arab pes_Arab prs_Arab azb_Arab pes_Arab pes_Arab pes_Arab azb_Arab pes_Arab pes_Arab azb_Arab azb_Arab pes_Arab pes_Arab urd_Arab azb_Arab pes_Arab pes_Arab pes_Arab azb_Arab pes_Arab pes_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab prs_Arab azb_Arab pes_Arab pbt_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab azb_Arab azb_Arab pes_Arab prs_Arab azb_Arab pes_Arab pes_Arab prs_Arab prs_Arab azb_Arab pes_Arab snd_Arab azb_Arab pes_Arab pes_Arab kas_Arab prs_Arab pes_Arab pes_Arab prs_Arab azb_Arab azb_Arab ace_Arab azb_Arab pes_Arab kas_Arab pes_Arab pes_Arab snd_Arab pes_Arab prs_Arab pes_Arab prs_Arab azb_Arab pes_Arab pes_Arab ckb_Arab prs_Arab azb_Arab pes_Arab pes_Arab prs_Arab ckb_Arab pes_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab prs_Arab azb_Arab azb_Arab pes_Arab pes_Arab ara_Arab azb_Arab pes_Arab pes_Arab snd_Arab azb_Arab pes_Arab urd_Arab pes_Arab pes_Arab azb_Arab pes_Arab azb_Arab prs_Arab prs_Arab uzn_Latn prs_Arab pes_Arab azb_Arab azb_Arab pes_Arab pes_Arab azb_Arab pbt_Arab pes_Arab azb_Arab pes_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab prs_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pbt_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab prs_Arab prs_Arab azb_Arab azb_Arab pes_Arab azb_Arab prs_Arab prs_Arab azb_Arab pes_Arab azb_Arab pes_Arab azb_Arab azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab prs_Arab azb_Arab azb_Arab unk azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab prs_Arab azb_Arab azb_Arab azb_Arab kas_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab uig_Arab pbt_Arab azb_Arab azb_Arab urd_Arab prs_Arab snd_Arab azb_Arab prs_Arab azb_Arab pes_Arab azb_Arab azb_Arab azb_Arab prs_Arab pes_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab prs_Arab azb_Arab ara_Arab pes_Arab pes_Arab pes_Arab ckb_Arab azb_Arab azb_Arab prs_Arab pes_Arab azb_Arab pes_Arab azb_Arab azb_Arab azb_Arab prs_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab prs_Arab azb_Arab azb_Arab azb_Arab kas_Arab pes_Arab pes_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab pes_Arab pbt_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab prs_Arab azb_Arab pes_Arab pes_Arab ckb_Arab pes_Arab azb_Arab azb_Arab prs_Arab pes_Arab pes_Arab kas_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab unk azb_Arab urd_Arab azb_Arab azb_Arab prs_Arab pes_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab pes_Arab pes_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab urd_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab